Hoe lyk Cyril se telkaart?
VARS INISIATIEWE DRINGEND NODIG
Sedert hy die leisels van die ANC en die land oorgeneem het, het Cyril Ramaphosa sy posisie gekonsolideer. Maar die momentum van sy vroeë vordering het begin verswak en die stadige pas van hervorming, saam met die meulstene van kaderontplooiing en sukkelende staatsbeheerde ondernemings, tel teen hom, skryf ANTHONY BUTLER.
Artikel 3 van 32
MIN inkomende nasionale leiers moes al sulke onversetlike omstandighede trotseer soos pres. Cyril Ramaphosa. Toe hy in Desember 2017 'n naelskraapse oorwinning oor Nkosazana Dlamini Zuma op die ANC se verkiesingskonferensie behaal het, het hy die president van 'n verdeelde organisasie geword wat deur Ace Magashule, sekretaris-generaal en bitter, partysugtige antagonis, geadministreer is.
In die regering het die nalatenskap van Ramaphosa se voorganger, Jacob Zuma, 'n onvolhoubare fiskale koers, diepgewortelde korrupsie, inploffende staatsbeheerde ondernemings (SBO's) en 'n plaaslike regeringstelsel na aan ineenstorting ingesluit.